b'\n_START_ARTICLE_\nLon\xc4\x8darstvo\n_START_PARAGRAPH_\nLon\xc4\x8darstvo je umije\xc4\x87e proizvodnje kerami\xc4\x8dkih posuda od gline i jedno je od prvih zanata koji su se pojavili s nastankom ljudske kulture. Postupak se vr\xc5\xa1i oblikovanjem vla\xc5\xbene gline uz pomo\xc4\x87 priprostijeg ru\xc4\x8dnog kola ili masnije gline uz upotrebu mnogo br\xc5\xbeeg no\xc5\xbenog lon\xc4\x8darskog kola. _NEWLINE_Ru\xc4\x8dno kolo ne zahtjeva preveliko majstorstvo ali je postupak izrade puno du\xc5\xbei. Nakon \xc5\xa1to bi se oblikovalo dno na plohi kola, stjenke posude bi se dogra\xc4\x91ivale spiralnim nano\xc5\xa1enjem  valju\xc5\xa1aka koji se zasebno izra\xc4\x91uju. Isto tako je ru\xc4\x8dno kolo pogodno za izradu velikih posuda. _NEWLINE_No\xc5\xbeno kolo zahtijeva ve\xc4\x87e majstorstvo jer se dno i stijenka posude izvla\xc4\x8de od jednog komada gline._NEWLINE_Kada bi se posuda oblikovala sljede\xc4\x87a faza u proizvodni je njezino ukra\xc5\xa1avanje linijama nekim o\xc5\xa1trim predmetom ili otiscima u meku povr\xc5\xa1inu. Ovi ukrasi kasnije se mogu bojati nana\xc5\xa1anjem boje kistom, nakon \xc4\x8dega bi se su\xc5\xa1ili na zraku. U zavr\xc5\xa1noj fazi osu\xc5\xa1eno posu\xc4\x91e i\xc5\xa1lo bi na pe\xc4\x8denje na otvorenoj vatri ili u posebne zatvorene lon\xc4\x8darske pe\xc4\x87i na temperaturama od 800 do 1000 stupnjeva Celzija. _NEWLINE_U slu\xc4\x8daju pocakljvanja u otopinama metalnih oksida, postupak pe\xc4\x8denja treba ponoviti na temperaturama iznad 900 stupnjeva Celzija._NEWLINE_Naj\xc4\x8de\xc5\xa1\xc4\x87i lon\xc4\x8darski proizvodi su lonci, \xc5\xa1alice, \xc4\x8da\xc5\xa1e i sli\xc4\x8dni predmeti koji danas sve vi\xc5\xa1e imaju dekorativni namjenu, iako se polako vra\xc4\x8daju u upotrebu jer su nove glazure (cakline) mnogo sigurnije za upotrebu jer ne ispu\xc5\xa1taju olovo. _NEWLINE_Najstarije do sada poznate kerami\xc4\x8dke posude stare su oko 18.000 godina, a dolaze iz Kine.'